Robert Falcon Scott (født 6. juni 1868 i Plymouth i Devon, død ca. 29. mars 1912 på Rossbarrieren i Antarktika) var en britisk marineoffiser og polarforsker som ledet to ekspedisjoner til Antarktis: Discovery-ekspedisjonen (1901–04) og den skjebnesvangre Terra Nova-ekspedisjonen (1910–13). Under den andre ekspedisjonen ledet Scott en gruppe på fem som nådde Sørpolen 17. januar 1912, bare for å se seg slått av Roald Amundsens ekspedisjon i kappløpet om Sydpolen. På tilbakeferden døde Scott og de fire ledsagerne av en kombinasjon av utmattelse, sult og ekstrem kulde.